En person, der på Facebook og Messenger udgiver sig for at hedde Preben Nielsen og være politimand, skaber lige nu stor aktivitet hos en stribe Facebook-brugere samt hos Nordjyllands Politi. Her har man nemlig i dag modtaget flere anmeldelser fra personer, som er blevet kontaktet af denne "Preben Nielsen". Personen præsenterer sig som politimand og har vedhæftet et billede med politilegitimation. Han prøver at franarre folk deres cpr nummer, NEM ID adgangskode og billeder af nøglekoder på NEM ID kortet. - Vi advarer på det kraftigste mod at besvare disse Facebook og Messenger henvendelser, og har man udleveret sådanne oplysninger bedes man kontakte Nordjyllands Politi, siger det fra vagtchef Michael Elkjær, Nordjyllands Politi.
Nordjyllands Politi advarer mod en mand, der på de sociale medier udgiver sig som politimand og forsøger at franarre folk personlige oplysninger.